Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Veronika, Sviteková, Mgr.
Pozícia: Odborný zamestnanec pre realizáciu meraní Aktivita 1.4
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický B2

2. Zahraničná pracovná cesta (ZPC):
Štát, mesto: Holandsko, Arnhem
Vykonaná v dňoch: 25.3. – 1.4.2012
Názov prijímajúcej organizácie: CITO
Účel cesty: odborný seminár
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
CITO:

26.3.2012 - 29.3.2012 od 9:00 do 17:00
Aktívna účasť na diskusiách a odborných stretnutiach zameraných na vyhodnocovanie testov metódou IRT.

4. Stručný priebeh rokovaní:
26.3.2012	9:00 - 17:00	
Uvítacie stretnutie (Erwin van Schaffelaar) vytýčenie cieľov pobytu, diskusia o súčasnom stave ohľadom testovania žiakov v NÚCEM-e, diskusná skupina s konzultantmi z Oddelenia psychometriky a výskumu, Porovnanie CTT a IRT (Robert Zwitser - konzultant z Oddelenia psychometriky a výskumu), Ukážky modelovania v neparametrickom modeli a jeho výhody (Yvailo Partchev - konzultant z Oddelenia psychometriky a výskumu).
27.3.2012	9:00 - 17:00 
Aplikácie IRT (Huub Verstralen, Ivailo Partchev - konzultanti v oblasti psychometriky a výskumu).
28.3.2012	9:00 - 17:00
Aplikácie IRT (Huub Verstralen)

29.3.2012	9:00 - 17:00
Evaluačný systém v Holandsku (Frans Kleintjes - konzultant v oblasti psychometriky a výskumu, André de Jong - konzultant pre vývoj testov pre žiakov so špeciálnymi potrebami), záverečná diskusia a zhodnotenie odborného seminára (Erwin van Schaffelaar, Frans Kleintjes).

5. Odporúčané závery:
Medzi výstupy meraní v aktivite 1.4 projektu HKV patrí aj publikovanie Zbierky úloh na rozvíjanie štatistickej gramotnosti, v ktorej by mali byť zverejnené úlohy z pilotného merania aj s ich charakteristikami, medzi ktoré patrí náročnosť a diskriminačná schopnosť úlohy - testovej položky. Pre získanie týchto informácií navrhujeme vyhodnotiť testové položky z pilotného merania štatistickej gramotnosti metódami CTT aj IRT, pre potreby Zbierky úloh kladieme dôraz na využitie metódy IRT. Podľa odporúčania konzultantov spoločnosti CITO pre vyhodnotenie testových položiek metódou IRT by sme mali použiť nielen softvér ConQuest (pracujúci na báze Raschovho modelu), ale aj softvér OPLM (vyvinutý v CITO, ktorý rozširuje Raschov model o druhý parameter a s ktorým sme sa oboznámili na tejto ZPC) a porovnať výstupy oboch softvérov. Vyraďovanie položiek založiť na zhode výstupov z oboch softvérov. Po analýze položiek pomocou softvérov prediskutovať so spolupracovníkmi a autormi úloh tie, ktoré nepreukázali dobrú zhodu s modelmi a pokúsiť sa identifikovať zdroje problémov v samotných položkách, a tie sa pokúsiť odstrániť resp. prepracovať. 
Vypracovať spätnú väzbu na školy zapojené do pilotného overovania testovacích nástrojov štatistickej gramotnosti podľa záverov z diskusie s Fransom Kleintjesom (podľa jednotlivých oblastí štatistickej gramotnosti - kombinatorika, percentá, pravdepodobnosť a štatistika). 

6. Prehľad prinesenej dokumentácie a miesto jej uloženia:
Miesto uloženia: Kristína Sotáková, kancelária č. 315, NÚCEM:
•	Frank van der Schoot: Manual for Cito variation on the bookmark method (Reference Supplement)
•	Final Primary Educational Test – Question book (1) Information processing Task 1 and 2, Language task 1, Maths Task 1, October 2002
•	Final Primary Educational Test – Question book (2) Enviromental studies Task 1,2,3. October 2002
•	Final Primary Educational Test – Question book (3) Information processing Task 3, Language task 2 and 3, Maths Task 2, and 3 October 2002
•	Gregory J. Cizek: Standard Setting; University of North Carolina – Chapel Hill
•	N. D. Verhelst: Classical Test Theory (Reference Supplement), December 2004
•	Marleen van der Lubbe and Erwin van Schaffelaar: Cito Monitoring and Evaluation System, October 2008
Miesto uloženia: Veronika Sviteková, kancelária č.212, NÚCEM:
•	USB - kľúč (IRT softvér na spracovanie výsledkov meraní navrhnutý a používaný v CITO, rôzne články vo formáte PDF na tému IRT a CTT, prezentácie)

7. Osobitne vyhotovený očakávaný prínos ZPC:
Pracovná cesta realizovaná v organizácii CITO ma naučila oveľa viac, než som si dokázala predstaviť. Potvrdila mi mnohé predpoklady ohľadom vyhodnocovania pilotného merania štatistickej gramotnosti, ale aj mi pomohla rozšíriť obzory v problematike IRT a v spôsobe podávania spätnej väzby na školy, tak aby bola užitočná pre samotných učiteľov. Nadobudnuté poznatky využijeme v aktivite 1.4 aj v budúcnosti, či už pri koncipovaní Zbierky úloh na rozvíjanie štatistickej gramotnosti alebo pri opakovanom testovaní štatistickej gramotnosti na väčšej vzorke žiakov.  
Som presvedčená, že celkovým prínosom pre NÚCEM a jednotlivé aktivity projektu HKV budú kontakty, ktoré sme v pozitívnom smere nadviazali v spoločnosti CITO.

8. Spôsob zverejnenia výsledkov ZPC, prenos získaných informácií
http://www.minedu.sk - správa zo ZPC.
Zistenia, odporúčania a podrobné informácie ohľadom tejto cesty budú prezentované na internom seminári v rámci projektu HKV v priebehu apríla 2012.

Svojím podpisom súhlasím so zverejnením správy na internete.

Správu vypracoval: Mgr. Veronika Sviteková

Dátum: 3.4.2012

Správu schválil: PaedDr. Ivana Pichaničová, PhD.